CELEX: 31991R1025
Language: el
Date: 1991-04-22 00:00:00
Title: Κανονισμός (ΕΟΚ) αριθ. 1025/91 του Συμβουλίου της 22ας Απριλίου 1991 για τη δεύτερη παράταση της περιόδου εμπορίας 1990/91 στους τομείς του γάλακτος και του βοείου κρέατος

Avis juridique important

|

31991R1025

Κανονισμός (ΕΟΚ) αριθ. 1025/91 του Συμβουλίου της 22ας Απριλίου 1991 για τη δεύτερη παράταση της περιόδου εμπορίας 1990/91 στους τομείς του γάλακτος και του βοείου κρέατος  

Επίσημη Εφημερίδα αριθ. L 106 της 26/04/1991 σ. 0001 - 0001

ΚΑΝΟΝΙΣΜΟΣ ( ΕΟΚ ) αριθ . 1025/91 ΤΟΥ ΣΥΜΒΟΥΛΙΟΥ  της 22ας Απριλίου 1991  για τη δεύτερη παράταση της περιόδου εμπορίας 1990/91 στους τομείς του γάλακτος και του βοείου κρέατοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το άρθρο  2,  τον κανονισμό ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 4 ), και ιδίως το άρθρο 4,  την πρόταση της Επιτροπής,  Εκτιμώντας :  ότι ο κανονισμός ( ΕΟΚ ) αριθ . 750/91 ( 5 ) παρέτεινε την περίοδο εμπορίας 1990/91 στους τομείς του γάλακτος και του βοείου κρέατος, έως τις 28 Απριλίου 1991 -  ότι φάνηκε αναγκαίο να επανεξεταστεί το σύνολο των προβλημάτων που συνδέονται με τον καθορισμό των τιμών για την προσεχή περίοδο εμπορίας, πράγμα που συνεπάγεται καθυστέρηση στον καθορισμό των τιμών αυτών- ότι είναι συνεπώς απαραίτητο να παραταθεί η  περίοδος εμπορίας 1990/91 στον τομέα του γάλακτος και του βοείου κρέατος έως τις 26 Μαΐου 1991,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  1 . Η γαλακτοκομική περίοδος 1990/91 λήγει στις 26 Μαΐου 1991 και η γαλακτομική περίοδος 1991/92 αρχίζει στις 27 Μαΐου 1991 .  2 . Στον τομέα του βοείου κρέατος, η περίοδος εμπορίας 1990/91 λήγει στις 26 Μαΐου 1991 και η περίοδος εμπορίας 1991/92 αρχίζει στις 27 Μαΐου 1991 .  Άρθρο 2  Ο παρών κανονισμός αρχίζει να ισχύει στις 28 Απριλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Λουξεμβούργο, 22 Απριλίου 1991 . Για το Συμβούλιο  Ο Πρόεδρος  R . STEICHEN  ( 1 ) ΕΕ αριθ . L 148 της 28 . 6 . 1968, σ . 13 . ( 2 ) ΕΕ αριθ . L 362 της 27 . 12 . 1990, σ . 5 . ( 3 ) ΕΕ αριθ . L 148 της 28 . 6 . 1968, σ . 24 . ( 4 ) ΕΕ αριθ . L 353 της 17 . 12 . 1990, σ . 23 . ( 5 ) ΕΕ αριθ . L 81 της 28 . 3 . 1991, σ . 1 .